CELEX: C2005/115/67
Language: fi
Date: 2005-05-14 00:00:00
Title: Asia T-127/05: Lootus Teine Osaühingin 24.3.2005 Euroopan unionin neuvostoa vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/38
            
         Lootus Teine Osaühingin 24.3.2005 Euroopan unionin neuvostoa vastaan nostama kanne
   (Asia T-127/05)
   (2005/C 115/67)
   Oikeudenkäyntikieli: englanti
   Lootus Teine Osaühing, kotipaikka Tartto (Viro), on nostanut 24.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajan edustajina ovat asianajajat T. Sild ja K. Martin.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa asetusten (EY) N:o 2340/2002 ja (EY) N:o 2347/2002 muuttamisesta vuonna 2004 Euroopan unioniin liittyneiden jäsenvaltioiden syvänmeren lajien kalastusmahdollisuuksien osalta 20 päivänä joulukuuta 2004 annetun neuvoston asetuksen (EY) N:o 2269/2004 (1) liitteen Virolle varattujen kalastusmahdollisuuksien osalta;
            
         
               —
            
            
               kumoaa yhteisön aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2005 ja 2006 22 päivänä joulukuuta 2004 annetun neuvoston asetuksen (EY) N:o 2270/2004 (2) liitteen 2 osanVirolle varattujen kalastusmahdollisuuksien osalta;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on virolainen kalastusyhtiö, joka harjoittaa syvänmeren kalastusta Koillis-Atlantin kalastusta koskevan yleissopimuksen alueella. Viro oli tuon sopimuksen sopijapuoli ennen liittymistään Euroopan unioniin. Viron ja muiden uusien jäsenvaltioiden liittymistä Euroopan unioniin koskevan liittymisasiakirjan (3) 6 artiklan 9 kohdassa määrätään, että yhteisö hoitaa uusien jäsenvaltioiden kolmansien maiden kanssa tekemiä kalastussopimuksia liittymispäivästä alkaen ja että niihin uusien jäsenvaltioiden oikeuksiin ja velvollisuuksiin, jotka johtuvat näistä sopimuksista, ei puututa sinä aikana, jona näiden sopimusten määräykset pidetään väliaikaisesti voimassa. Riidanalaiset toimenpiteet, joilla varattiin Virolle tonneissa määritetyt kalastusmahdollisuudet vuosille 2004, 2005 ja 2006, toteutettiin tässä yhteydessä.
   Kantajan mukaan nämä määräosuudet muodostavat vain murto-osan siitä, mitä Viro kalasti laillisesti ennen liittymistä. Tällä perusteella kantaja väittää, että riidanalaisilla toimenpiteillä rikotaan liittymisasiakirjan 6 artiklan 9 kohtaa sekä suhteellisuusperiaatetta, ja näin ollen se pitää kumota.
   
      (1)  EUVL L 396, 31.12.2004, s. 1.
   
      (2)  EUVL L 396, 31.12.2004, s. 4.
   
      (3)  EUVL L 236, 23.9.2003.